«Եթե Ադրբեջանը կրակել է, ու դա հստակ նշվի, արդեն երևույթ է դառնում, իսկ այդ երկկողմանի «հավասարակշռված» գնահատականները գլխացավանք չեն ստեղծում: Սովորաբար այս կամ այն պաշտոնյայի հայտարարությունը մեծ աղմուկ է բարձրացնում: Օրինակ՝ Հոգլանդի հայտարարությունն ալեկոծեց լրատվական դաշտերը թե՛ Հայաստանում և թե՛ Ադրբեջանում: Այդ պատճառով էլ խուսափում են նման գնահատականներից, որպեսզի խնդիր չստեղծվի իրենց համար, հատկապես որ հայկական կողմն էլ շատ հեշտ կուլ է տալիս նման բաները, մեծ նշանակություն չի տալիս, պրոբլեմ չի սարքում»,- «Առաջին լրատվական»-ի հետ զրույցում մեկնաբանեց քաղաքագետ Մանվել Սարգսյանը: